CELEX: 32014L0075
Language: et
Date: 2014-03-13 00:00:00
Title: Komisjoni delegeeritud direktiiv 2014/75/EL, 13. märts 2014 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb elavhõbeda kasutamist enne 22. juulit 2017 turule lastud tööstuslikes seire- ja kontrolliseadmetes kasutatavates taustvalgusega vedelkristallekraanide külmkatood-luminofoorlampides koguses mitte üle 5 mg lambi kohta  EMPs kohaldatav tekst

20.5.2014   
            
            
               ET
            
            
               Euroopa Liidu Teataja
            
            
               L 148/84
            
         KOMISJONI DELEGEERITUD DIREKTIIV 2014/75/EL,
   13. märts 2014,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb elavhõbeda kasutamist enne 22. juulit 2017 turule lastud tööstuslikes seire- ja kontrolliseadmetes kasutatavates taustvalgusega vedelkristallekraanide külmkatood-luminofoorlampides koguses mitte üle 5 mg lambi kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada elavhõbedat turule lastavates elektri- ja elektroonikaseadmetes.
            
         
               (2)
            
            
               Paljud tööstuslikud seire- ja kontrolliseadmed on varustatud taustvalgusega vedelkristallekraanidega (LCD), milles kasutatakse 5 mg elavhõbedat sisaldavaid külmkatood-luminofoorlampe. Tööstuslikes seire- ja kontrolliseadmetes kasutatavate elavhõbedat sisaldavate külmkatood-luminofoorlampide asendamise kahjulik kogumõju keskkonnale, tervisele ja tarbijaohutusele on tõenäoliselt suurem kui sellest tulenev keskkonna-, tervise- või tarbijaohutusalane kasu kokku.
            
         
               (3)
            
            
               Selleks, et võimaldada tööstuslike seire- ja kontrolliseadmete parandamist ja pikendada nende kasutusiga, tuleks anda vabastus elavhõbeda kasutamise piirangust külmkatood-luminofoorlampide puhul, mida kasutatakse tööstuslike seire- ja kontrolliseadmete taustavalgusega vedelkristallekraanides. Kooskõlas originaalvaruosadega parandamise põhimõttega tuleks kõnealust erandit kohaldada kõikide toodete suhtes, mis lastakse turule enne tööstuslike seire- ja kontrolliseadmete nõuetele vastavuse kuupäeva, 22. juulit 2017, ning vabastuse kehtivusaeg peaks olema seitse aastat alates kõnealusest kuupäevast. On ebatõenäoline, et vabastus avaldaks kahjulikku mõju innovatsioonile.
            
         
               (4)
            
            
               Direktiivi 2011/65/EL tuleks seega vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 13. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL IV lisasse lisatakse punkt 35:
      
         
                     „35.
                  
                  
                     Elavhõbe külmkatood-luminofoorlampides, enne 22. juulit 2017 turule lastud tööstuslikes seire- ja kontrolliseadmetes kasutatavates taustvalgusega vedelkristallekraanides, koguses mitte üle 5 mg lambi kohta.
                     Kehtivusaeg lõpeb 21. juulil 2024.”